Asfalten skal udskiftes nord for Limfjordstunnelen, og derfor går et vejarbejde i gang søndag morgen fra kl. 05.00 og varer resten af dagen. - Jeg vil da godt advare om, der der muligvis kan blive kø i tunnelen, da det foregår i dagtimerne og al trafik skal ledes igennem et tunnelrør , siger vagtchef Poul Badsberg fra Nordjyllands Politi. Resten af ugen vil vejarbejdet foregå aften og nat, så her forudser politiet ikke, at der bliver de store problemer.

Referat:
Et vejarbejde går i gang søndag morgen kl. 5.00 og kan give kø ved Limfjordstunnelen advarer politiet.